**OPĆINA NEGOSLAVCI**

**Općinsko vijeće**

**Negoslavci,** 28.3.2017. godine

**ZAPISNIK**

**sa 1/17 sjednice Općinskog vijeća Općine Negoslavci**

**održane 28.3.2017. godine u 19:00 sati**

**u sali za sastanke Općine Negoslavci**

Sjednici su prisustvovali Vijećnici:

1. Miloš Rodić, predsjednik,
2. Branko Abadžić,
3. Miodrag Mišanović,
4. Branislav Danilovac,
5. Dragana Jeckov,
6. Milenko Bajić,
7. Živko Korkutović,
8. Đorđe Vladisavljević,
9. Dimitrije Božičković.

Odsutni Vijećnici: Biljana Pejić.

Ostali prisutni: Dušan Jeckov, Načelnik.

Sjednicom je predsjedavao Miloš Rodić – predsjednik Općinskog vijeća.

Zapisnik je vodio Živko Vukosavljević – tajnik Općinskog vijeća – viši upravni referent JUO.

Predsjednik Vijeća pozdravljajući prisutne otvorio je sjednicu u zakazano vrijeme nakon utvrđenog kvoruma, pošto sjednici prisustvuje 9 vijećnika od 11 izabranih članova Općinskog vijeća.

Na početku sjednice jednoglasno je utvrđen slijedeći:

**DNEVNI RED:**

1. Usvajanje zapisnika sa prošle sjednice Vijeća,
2. Donošenje godišnjeg obračuna Općinskog proračuna za 2016. godinu,
3. Mjera 7.4.1. – donošenje odluke o prijavi na natječaj (Program ruralnog razvoja – Agencija za plaćanje),
4. Promjena cijene odvoza otpada – donošenje odluke o davanju suglasnosti,
5. Izvještaj o izvršenju Plana gospodarenja otpadom za 2016. godinu,
6. Donošenje Odluke o odvodnji otpadnih voda na području Općine Negoslavci (projekat kanalizacija),
7. Ugovor o subvencioniranju cijene relacijskih pokaznih karata za prijevoz srednjoškolaca (period I-VI 2017. god.),
8. Izvještaj načelnika o aktivnostima između sjednica,
9. Pitanja i prijedlozi.

**Ad. 1.**

Pošto nije bilo primjedbi na izrađeni i dostavljeni zapisnik sa prošle sjednice Općinskog vijeća jednoglasno je donesen slijedeći

ZAKLJUČAK:

Usvaja se zapisnik sa prošle sjednice Općinskog vijeća br. 5/16 održane dana 29.12.2016. godine.

**Ad. 2.**

Predsjednik Vijeća pozvao je Načelnika radi obrazloženja Izvršenja proračuna za 2016. godinu. U izlaganju Načelnik ističe da su za poslijednju sjednicu imali smanjenje prihoda kada se radilo o rebalansu. Prihodi su skromni. Pomoći su svedene na 1.416.879 kn. Ističe određene rashode: plaće za javne radove, knjigovodstvene usluge, plaće za zaposlene u projektnom centru, nabavku automobila, redovne dotacije, projektna dokumentacija – kanalizacija, socijalna pomoć i druge.

Pošto nije bilo prijavljenih vijećnika za raspravu jednoglasno je donesena nakon izlaganja slijedeća

ODLUKA:

Usvaja se Izvršenje proračuna za 2016. godinu.

Izvršenje godišnjeg proračuna za 2016. godinu se prilaže.

**Ad. 3.**

Predsjednik Vijeća ukratko je izložio treću točku i predložio Načelniku da obrazloži tu točku na dnevnom redu. Načelnik je obrazložio na čega se mjera 7.4.1. odnosi i naveo da je potrebna Odluka predstavničkog tijela o suglasnosti za provedbu ulaganja na području Općine Negoslavci i da je krajnji rok 18. svibanj. Navodi da je dilema oko sportske dvorane, a navodi kao mogućnost projekta za koji nije potrebna građevinska dozvola.

Vijećnik Branislav Danilovac je predložio biciklističku stazu, dogradnju dvije učionice u školi, objekat za vrtić, otvoreni odvodni kanal.

Vijećnik Đorđe Vladisavljević je predložio dvoranu pozivajući se na uređenu dvoranu u naselju Šangaj.

Vijećnik Miodrag Mišanović je postavio prijedlog riješenja uređenja staza i centra.

Nakon izlaganja i rasprave jednoglasno je donesena slijedeća

ODLUKA:

Donosi se Odluka o suglasnosti za provedbu ulaganja na području Općine Negoslavci.

**Ad.4.**

Predsjednik Vijeća je pozvao Načelnika da obrazloži pitanje promjene cijene odvoza otpada i donošenje odluke o davanju suglasnosti za novu cijenu povodom zahtjeva pružaoca usluga.

Načelnik u izlaganju obrazlaže da je porasla cijena odlaganja otpada na odlagalištu Komunalac. Dosadašnja cijena je bila 115 kn, a nova cijena je 200 kuna. Načelnik je predlažio cijenu od 35 kn po domaćinstvu, koju je Strunje d.o.o. prihvatio.

Vijećnik Đorđe Vladisavljević je predložio da Općina Borovo obavlja odvoz otpada.

Načelnik je izrazio da treba razmisliti za Općinu Borovo i mogućnost koncesije.

Nakon izlaganja i rasprave jednoglasno je donesena slijedeća

ODLUKA:

Donosi se Odluka o davanju suglasnosti na promjenu cijene odvoza otpada.

**Ad.5.**

Predsjednik Vijeća predložio je da Načelnik izloži Izvještaj o gospodarenju otpadom za 2016. godinu. Načelnik ističe da je Plan gospodarenja otpadom donešen za razdoblje do 2018. godine. Otpad se odvozi na „Petrovačku dolu“. Odvoz glomaznog otpada je izdvojen.Ističe potrebu za davanje koncesije za komunalne usluge organiziranog skupljanja, odvoza i odlaganja komunalnog otpada.

Pošto nije bilo prijavljenih vijećnika za raspravu jednoglasno je donesena slijedeća

ODLUKA:

Usvaja se Izvještaj o izvršenju Plana gospodarenja otpadom Općine Negoslavci za 2016. godinu.

Izvještaj se prilaže.

**Ad.6.**

Predsjednik Vijeća pozvao je Načelnika da izloži prijedlog odluke o odvodnji otpadnih voda na području Općine Negoslavci.

Načelnik ističe složenost projekta kanalizacije, 80% sredstava je osigurano od Hrvatskih voda. Planira se mjesto za ispuštanje otpadnih voda. Potrebno je donijeti odluku o odvodnji uz prethodno dobiveno mišljenje Hrvatskih voda. Naredni korak je kupovina čestice predviđene za izgradnju prečistača otpadnih voda.

Pošto nije bilo prijavljenih vijećnika za raspravu jednoglasno je donesena slijedeća:

ODLUKA:

Donosi se Odluka o odvodnji otpadnih voda na području Općine Negoslavci.

Odluka se prilaže u cijelosti.

**Ad.7.**

Predsjednik Vijeća je izložio točku - Ugovor o subvencioniranju cijene relacijskih pokaznih karata za prijevoz srednjoškolaca (period I-VI 2017. god.). Ističe da je ovaj ugovor već ustaljen i nije potrebno posebno ga objašnjavati.

Pristupa se glasanju i donosi se jednoglasno slijedeća

ODLUKA:

Sklapa se Ugovor o subvencioniranju cijene relacijskih pokaznih karata za prijevoz srednjoškolaca (period I-VI 2017. godine).

Ugovor se prilaže.

**Ad.8.**

Predsjednik Vijeća pozvao je Načelnika da podnese izvještaj o aktivnostima između sjednica Vijeća.

1.) Od aktivnosti Načelnik ističe posjetu inspekcije za zaštitu i spašavanje i inspekcije za vatrogastvo; navodi da je inspekcija prošla bez kazni. Ističe da je predložio Općini Bogdanovci da DVD Svinjarevaca obavlja vatrogasne poslove za područje Općine Negoslavci kao najbliži DVD. Tim civilne zaštite opće namjene za područje Općine Negoslavci postoji u praksi, međutim potrebno je donijeti Odluku o osnivanju tima civilne zaštie opće namjene Općine Negoslavci i Plan vježbi.

Na osnovu prijedloga Odluke o osnivanju Tima civilne zaštite opće namjene Općine Negoslavci Predsjednik Vijeća predlaže glasanju i jednoglasno se donosi slijedeća

ODLUKA:

Donosi se Odluka o osnivanju postrojbi – Tima civilne zaštite opće namjene Općine Negoslavci.

2.) Dalje, Načelnik ističe sastanak sa Županom VSŽ i njegovim suradnicima o prijenosu osnivačkih prava OŠ Negoslavci (zaključak: da bude zajednički sastanak predstavnika VSŽ, Općine Negoslavci i Ministarstva obrazovanja), o parkingu ispred škole, o županijskoj cesti Petrovci - Sotin, o potrebi izgradnje energetskog postrojenja, mjeri 7.4.1. i isticanje HRAST-a o isplativosti uzgoja šparoge.

3.) Načelnik ističe da obavljeno otvaranje ponude za LED rasvjetu u vrijednosti 280.000 kn + PDV, ponuđač je ELOS d.o.o.. Načelnik ističe isplativost i uštedu u roku od četiri godine.

4.) Zatim, ističe izgradnju natkrivene ljetnje pozornice. Upućen je PZ Negoslavci zahtjev za ustupanje potrebne čestice ili zamjena, Nije potreban projekat i građevinska dozvola za izgradnju natkrivene ljetnje pozornice.

5.) Zatim, ističe održavanje predstojećeg poljoprivrednog sajma u Gudovcu 2.4.2017. godine.

**Ad.9.**

Vijećnik Dragana Jeckov postavlja pitanje u vezi održavanja Javnih radova. Načelnik ističe objavu HZZ-a u vezi Javnih radova, da postoje dvije grupacije, u prvoj 100% financiranja pokriva HZZ.

Vijećnik Miodrag Mišanović ističe slučaj dodjele čestice u vlasništvu RH Nedeljku Batosu i neuređenom stanju sa lenijama uz zemlju u tom slučaju. Vijećnik Mišanović predlaže dogovorno rješenje.

Vijećnik Branko Abadžić postavio je problematiku k.č. 1615. Vijećnik Miodrag Mišanović je učestvovao u diskusiji i rekao da je PZ Negoslavci donirala Općini Negoslavci nogometno igralište u zamjenu za tu česticu i da je čestica državno poljoprivredno zemljište. Vijećnik Dimitrije Božičković predlaže da se navedeno zemljište ostavi za opće dobro sela.

Na pitanje vijećnika Đorđa Vladisavljevića da li je ovo poslijednja sjednica u ovome sastavu Načelnik ističe da će se potruditi da bude još jedna sjednica prije održavanja izbora.

Nakon iscrpljenog dnevnog reda ove redovne sjednice Predsjednik Vijeća je zaključio sjednicu.

Sjednica je završena u 21:30 sati.

**Zapisnik vodio: Predsjednik Općinskog vijeća:**

Živko Vukosavljević Miloš Rodić